চলন বিল আসলে একটি বিল নয়। এ বিলটি ছোট বড় নব্বইটি বিল ও আঠারোটি খালের সমষ্টি। আসলে বিল, খাল ও নদীর সমষ্টি হলো চলন বিল। চলন বিলের অন্তর্ভুক্ত বিলগুলো যথাক্রমেÑ পূর্ব মধ্যনগর, পিপরুল, ভাঙ্গাপাড়া, লারোর, তাজপুর, নিয়ালা, চলন, মাঝগাঁও, ব্রিয়াশো, চোনমোহন, শাতাইল, খাইদই, দারিকুশি, কাজীপাড়া, গজনা, বড়বিল, সোনাপাতিলা, ঘঘুদহ, কুরলিয়া, চিরল, দিক্ষিবিল ও গুরকা বিল। বড় বিলগুলো পাবনা জেলায় পড়েছে। যেমনÑ গজনা, বড়বিল, সোনা পাতিলা ঘঘুদহ, চিরল বিল ও গুরকা বিল। নদীগুলোর মধ্যে করতোয়া, বানগঙ্গা, আত্রাই, বড়াল, মরা বড়াল গুড়, ভাদাই, বরোনজা, চিকনাই, চেচুয়া তুলসি, তেলকুপি নদী উল্লেখযোগ্য। খালগুলোর মধ্যে দোবিলা খাল, কিশোরখলি খাল, নবীর হাজীর জোলা, নিয়ামত খাল বেহুলার খাড়ী, বাকাই খাড়ী, বেপানী ওমামি খাল, হজসাহেবের খাল, উলিপুর মাওড়া খাল, দারচখালি খাল, জানিগাছার জোলা, পানাউল্লা খাল, সাত্তার সাহেবের খাল উল্লেখ্য।